Hallærið mikla (Írland)

Hallærið mikla (an Gorta Mór á írsku) eða hungrið mikla var tímabil mikillar hungursneyðar, sjúkdóma og fólksflótta frá Írlandi á milli 1845 og 1852.Kinealy, Christine (1994), This Great Calamity, Gill & Macmillan, bls. xv. Utan Írlands er hallærið stundum kallað írska kartöfluhungursneyðin því að um tveir fimmtu hlutar þjóðarinnar reiddu sig eingöngu á þessa ódýru uppskeru ýmissa hluta vegna.Kinealy 1994, bls. 5.O'Neill, Joseph R. (2009), The Irish Potato Famine, ABDO, bls. 1. Írar hafna þeirri nafngift og leggja áherslu á að um hafi verið að ræða manngerða hungurneyð sem hafi orsakast af vanrækslu breskra stjórnvalda, en ekki af uppskerubresti.Egan, Casey. The Irish Potato Famine, the Great Hunger, genocide – what should we call it? Potato blight played a role, but there was much more at play in Ireland's Great Hunger of 1845–1852. What should it be called? IrishCentral.com . 31 May 2015. Skoðað 5. febrúar 2024.

Í hungursneyðinni lést nær ein milljón fólks og milljón að auki fluttist frá Írlandi,Ross, David (2002), Ireland: History of a Nation, New Lanark: Geddes & Grosset, bls. 226. sem olli því að íbúum eyjarinnar fækkaði um 20% til 25%.Kinealy 1994, bls. 357.

Yfirleitt er kartöflumygla talin hafa átt sök á hungursneyðinni, en hún herjaði á kartöfluræktun í allri Evrópu á fimmta áratug 19. aldar. Áhrif hennar á Írlandi voru þó hlutfallslega meiri sökum þess að þriðjungur þjóðarinnar byggði búskap sinn á kartöflum. Fyrir þessu voru ýmsar ástæður, þ. á m. þjóðernislegar, trúarlegar, stjórnmálalegar, félagslegar og efnahagslegar. Má þar nefna landsvæði, fjarveru landeigenda og Kornlögin; sérstakan toll sem Bretlandsstjórn hafði sett á innflutt korn á árunum 1815 til 1846. Allt stuðlaði þetta að hörmungunum með mismunandi hætti og er enn mikið rætt um orsakirnar í sögulegum samræðum.

 Tilvitnanir 

Flokkur:1845
Flokkur:Saga Írlands
Flokkur:Hungursneyðir